Bátaszék Város Önkormányzata

Mayerné Gyenes Aliz

városüzemeltetési irodavezető részére

Tisztelt Asszonyom!

A Kokas és Társa Kft megkeresésére és korábbi telefonbeszélgetésünkre hivatkozva, a Bátaszék Város településrendezési tervéhez készítendő „Örökségvédelmi hatástanulmány műemlékvédelmi tervfejezete” elkészítését **440.000 Ft azaz négyszáznegyvenezer forint bruttó** megbízási díjért tudom vállalni. A vállalkozói díjat ÁFA nem terheli (alanyi ÁFA-mentes tevékenység).

A dokumentáció tartalmát a régészeti örökség és a műemléki érték védelmével kapcsolatos szabályokról a 39/2015. (III. 11.) Korm. rendelet 31. fejezete és 12. melléklete szabályozza (mellékelve).

Ajánlatom az ajánlattétel napján hatályos jogszabályi környezetben érvényes, ennek esetleges változása az ajánlati összeget módosíthatja.

Pécs, 2015. december 18.

|  |  |
| --- | --- |
|  | Balázs Péterokl. építészmérnökműemléki szakértő |

mellékletek:

1. kivonat a 39/2015 kormányrendeletből (tartalmi követelmények)
2. jogosultság igazolása (külön file)
3. szakmai önéletrajz (külön file)

## *kivonat a 39/2015 kormányrendeletből*

### 31. Az örökségvédelmi hatástanulmány

**68. §**(1) Az örökségvédelmi hatástanulmányt

*a)*a Kötv. 85/A. §-ában meghatározott esetekben a településfejlesztési koncepció vagy a településrendezési eszköz megalapozó vizsgálata keretében,

*b)*a 63. § (4) bekezdésében meghatározott esetekben az engedély iránti kérelmet benyújtónak a 12. melléklet szerinti tartalommal a (2) bekezdés alapján kell elkészíttetni.

(2) Az örökségvédelmi hatástanulmány kidolgozása során

*a)*a településfejlesztési koncepcióhoz

*aa)*a 12. melléklet 1-3. pontja alatti vizsgálatokat és elemzéseket teljes körűen,

*ab)*a 12. melléklet 6. pontjában meghatározott értékleltárt és a 12. melléklet 7. pontjában meghatározott értékvédelmi tervet - a 12. melléklet 7. pont *f)*alpontja kivételével - a koncepció meghatározásához szükséges részletezettséggel,

*b)*a településrendezési eszközök kidolgozásához a 12. melléklet 1-3. pontja alatti vizsgálatokat és elemzéseket, továbbá a 12. melléklet 6. pontjában meghatározott értékleltárt és a 12. melléklet 7. pontjában meghatározott értékvédelmi tervet - a 12. melléklet 7. pont *e)*és *f)*alpontja kivételével - teljes körűen,

*c)*a 63. § (4) bekezdés *b)-c)*pontjában meghatározott esetekben

*ca)*régészeti örökség felmérése esetén a 12. melléklet 1-3. pontja alatti vizsgálatokat és elemzéseket,

*cb)*műemléki érték felmérése esetén a 12. melléklet 1-3. pontja alatti vizsgálatokat és elemzéseket, továbbá a 12. melléklet 6. pontjában meghatározott értékleltárt és a 12. melléklet 7. pontjában meghatározott értékvédelmi tervet teljes körűen

a tervezés alá vont terület és a tervezett rendezési cél által megkövetelt mértékben kell elkészíteni.

(3) A 12. melléklet 4-5. pontja szerinti összefoglalót és nyilatkozatot a (2) bekezdésben meghatározott minden esetben el kell készíteni.

(4) Az örökségvédelmi hatástanulmány régészeti szakterületi munkarésze a 12. mellékletben meghatározott tartalmi elemek közül a régészeti örökség tárgykörével foglalkozó tartalmi elemek összessége.

(5) Az örökségvédelmi hatástanulmány műemléki szakterületi munkarésze a 12. mellékletben meghatározott tartalmi elemek közül a műemlékvédelem tárgykörével foglalkozó tartalmi elemek összessége.

**69. §**(1) Az örökségvédelmi hatástanulmány elkészítéséről a településfejlesztési koncepció vagy a településrendezési eszköz készíttetője köteles gondoskodni.

(2) A Kötv. 85/A. §-ában meghatározott örökségvédelmi hatástanulmány elkészítésére jogosult:

*a)*az örökségvédelmi hatástanulmány régészeti szakterületi munkarésze vonatkozásában a régészeti örökséggel és a műemléki értékkel kapcsolatos szakértői tevékenységről szóló kormányrendelet szerint régészeti területen szakértői tevékenység végzésére jogosult szakértő,

*b)*az örökségvédelmi hatástanulmány műemléki szakterületi munkarésze vonatkozásában a régészeti örökséggel és a műemléki értékkel kapcsolatos szakértői tevékenységről szóló kormányrendelet szerint műemléki terület műemléki érték dokumentálása szakterületen szakértői tevékenység végzésére jogosult szakértő vagy az, aki a hatástanulmány alapjául szolgáló tervfajta elkészítésére egyébként jogosultsággal bír.

## *12. melléklet a 39/2015. (III. 11.) Korm. rendelethez*

### *Az örökségvédelmi hatástanulmány és az értékvédelmi terv részletes tartalma*

**1. Vizsgálat:** szöveg, térképi ábrázolás, fotók azonosításra alkalmas adatokkal és formában:

*a)*történeti leírás és a változással érintett területen

*aa)*régészeti örökség felmérése esetén terepbejárás,

*ab)*műemléki értékek felmérése, települési értékleltár felvétele szemrevételezéssel,

*b)*természet, táj, tájhasználati, településhálózati és településszerkezeti összefüggések, tájtörténet,

*c)*településkép és utcaképek,

*d)*településszerkezet és területhasználat,

*e)*településkarakter: telekszerkezet és telekhasználat, beépítési mód és épülettípusok,

*f)*védettségek: régészeti és műemléki egyedi és területi, világörökségi,

*g)*az örökségi értékek elemzése,

*h)*területhasználat és területi állapot a kulturális örökség összefüggésrendszerében.

**2. Változtatási szándékok:** a tér- és időbeli folyamatok szöveges és összehasonlító térképi vagy grafikus megjelenítése:

*a)*településhálózati és tájhasználati változás,

*b)*településszerkezeti, területhasználati és beépítettségi változás,

*c)*infrastrukturális változás,

*d)*népesség, életmód, társadalom, kultúra változása,

*e)*műemléki értékek felmérése esetén a középtávon tervezett, a települési értékleltárban szerepeltetett létesítmények megjelenését érintő beavatkozások megnevezése és rövid ismertetése.

**3. Hatáselemzés szöveges és ábrázolt formában a különböző hatásterületek kijelölésével:**

*a)*történeti településszerkezetet érintő következmények,

*b)*természeti, táji hatások,

*c)*a településkép feltárulásának változásai,

*d)*régészeti emlékek, műemléki értékek feltárhatóságának, megmaradásának, bemutathatóságának vagy pusztulásának lehetőségei,

*e)*történeti térbeli rendszerek alakulása,

*f)*műemléki jelentőségű területek, műemléki környezetek, műemlékek eszmei, használati és esztétikai jelentőségének alakulása a tájban, településszerkezetben, épített környezetben, a település életében,

*g)*műemlékek megújulásának és fenntarthatóságának gazdasági esélyei,

*h)*településkarakter változásának hatásai,

*i)*környezeti terhelések és az épített örökség műszaki állapotának összefüggései,

*j)*folyamatok iránya, visszafordíthatósága,

*k)*kárenyhítés lehetősége, költsége, illetve ellentételezésének lehetőségei,

*l)*a műemléki értékek tekintetében SWOT-analízis (kockázatelemzés).

**4. Közérthető, egyértelmű elbírálásra alkalmas összefoglaló**

**5. Nyilatkozat:** az örökségvédelmi hatástanulmány készítőjének nyilatkozata arról, hogy a tervezett megoldás megfelel az örökségvédelmi jogszabályoknak és hatósági előírásoknak.

**6. A műemléki értékek tekintetében települési értékleltár tartalmazza:**

*a)*az építészeti örökség országos védelemre (védett műemléki érték) méltó létesítményeinek azonosító adatait (megnevezés, cím, helyrajzi szám, jellemző fénykép),

*b)*a közterület felé eső homlokzatok, nézetek megőrzendő, az építészeti kialakítás karaktere szempontjából jelentős értékeit,

*c)*a létesítmények további - szemrevételezéssel megállapítható - értékeit.

**7. Az értékvédelmi terv tartalmazza:**

*a)*az értékek meghatározását és tudományosan megalapozott rangsorolását,

*b)*az értékleltárban szerepeltetett létesítmények értékeinek megőrzését elősegítő szempontokat és konkrét követelményeket,

*c)*helyi szabályozási elemekre, övezeti előírásokra, helyi értékvédelmi rendeletre vonatkozó javaslatot,

*d)*az érték védelmét szolgáló egyedi vagy sajátos szabályokat,

*e)*az értékleltárban szerepeltetett létesítmények értékeit érintő fejlesztési, rendezési és hasznosítási típusú feladatok meghatározását,

*f)*az értékvédelemre irányuló tevékenységek prioritásainak meghatározását, ütemezését, felelőseinek megnevezését.